Document ID: 32004R1828

ΚΑΝΟΝΙΣΜΌΣ (ΕΚ) αριθ. 1828/2004 ΤΗΣ ΕΠΙΤΡΟΠΉΣ
της 21ης Οκτωβρίου 2004
για την τροποποίηση του κανονισμού (ΕΚ) αριθ. 2501/2001 του Συμβουλίου για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2002 έως τις 31 Δεκεμβρίου 2004 ώστε να συμπεριληφθεί το Τιμόρ-Λέστε στον κατάλογο χωρών που επωφελούνται από ειδικές ρυθμίσεις για τις λιγότερο αναπτυγμένες χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2501/2001 του Συμβουλίου, της 10ης Δεκεμβρίου 2001, για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2002 έως τις 31 Δεκεμβρίου 2004 (1), και ιδίως το άρθρο 35,
Εκτιμώντας τα ακόλουθα:
(1)
Το άρθρο 9 του κανονισμού (ΕΚ) αριθ. 2501/2001 παρέχει πιο ευνοϊκή δασμολογική μεταχείριση στις λιγότερο αναπτυγμένες χώρες -που ορίζονται ως τέτοιες από τα Ηνωμένα Έθνη (ΗΕ)- οι οποίες απαριθμούνται στο παράρτημα Ι αυτού του κανονισμού.
(2)
Ύστερα από σύσταση του Οικονομικού και Κοινωνικού Συμβουλίου των ΗΕ, το Τιμόρ-Λέστε προστέθηκε στον κατάλογο των λιγότερο αναπτυγμένων χωρών με ψήφισμα που εγκρίθηκε από τη Γενική Συνέλευση των Ηνωμένων Εθνών της 17ης Δεκεμβρίου 2003.
(3)
Το παράρτημα Ι του κανονισμού (ΕΚ) αριθ. 2501/2001 πρέπει επομένως να τροποποιηθεί ανάλογα.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής γενικευμένων προτιμήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΚ) αριθ. 2501/2001, μετά την καταχώριση «TL» η ονομασία «Ανατολικό Τιμόρ» αντικαθίσταται από το «Τιμόρ-Λέστε» και στη στήλη Η προστίθεται ένας σταυρός.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Οκτωβρίου 2004.

Labels: 3
18